Patkuko

775px
eta|Du krespoj: Unu kun sukero kaj cinamo, la alia rulita kun ĉokolada ŝmiraĵo
Patkuko, krespo, platvaflo aŭ blino estas plata manĝaĵo, kiun oni preparas en pato, kaj kiu estas farita el faruno, lakto, ovoj kaj kelkfoje aliaj ingrediencoj. Ekzistas diversaj specoj de patkukoj; ili povas esti dolĉaj aŭ nedolĉaj. Ankaŭ ekzistas variaĵoj tipaj por iuj regionoj aŭ landoj.

 Lingva noto 
PIV kaj multaj aliaj vortaroj uzas la vorton krespo pri "patkuko"; ofte "krespo" estas uzata ankaŭ por la bretona speco de patkukoj, pro la franca termino crêpe (vidu sube).

 Variaĵoj 
 Bretona patkuko 
La bretonaj patkukoj estas aparte maldikaj patkukoj (krespoj), folipastaj kukoj (tavolkukoj http://vortaro.net/#tavolkuko Tavolkuko en vortaro.net kaj en .), kiuj disvastiĝis al multaj regionoj, precipe en okcidenta Eŭropo.

 Palaĉinko 
En la regionoj de la antaŭa Aŭstrio-Hungario, oni kutime manĝas maldikajn patkukojn, en kiujn oni enrulas fruktojn aŭ dolĉajn farĉojn. En la aŭstra-germana kaj bavara-germana ili nomiĝas "Palatschinken" [palaĈINken], en slavaj lingvoj (ĉeĥa, slovaka, slovena, bosna, kroata, serba) ĝi nomiĝas "palačinka", plurale "palačinky" aŭ "palačinke". La nomo deriviĝis de la rumana "plăcintă" (< latine "placenta", kuko), pruntedonita al la aŭstra (germana) lingvo tra la hungara. Ĝi estas populara en Aŭstrio, Bosnio kaj Hercegovino, Hungario, Ĉeĥio, Slovakio, Slovenio kaj Kroatio).

Aŭstraj patkukoj tradicie estas farĉitaj per abrikota marmelado, rulitaj kaj surŝutitaj per iom da pulvorsukero, sed pluraj fruktomarmeladoj, ĉokoladosaŭco, nuksoj, sekigitaj aŭ freŝaj fruktoj (bananaj tranĉaĵoj ktp), aŭ iu ajn kombinaĵo el ili, estas ofte uzataj.

Aŭstraj patkukoj estas manĝataj ankaŭ nedolĉigitaj, farĉitaj per fromaĝo, viando aŭ legomoj, aŭ tranĉitaj en strioj kaj boligitaj en buljono kiel Fritita supo.

 Rusa patkuko 
Rusa patkuko aŭ blino estas maldika patkuko el orienta Eŭropo, en kiu oni kontraste al multaj aliaj patkuk-receptoj uzas giston.

 Usona patkuko 
En Usono oni kutime manĝas pli malgrandajn, dikajn patkukojn. Oni manĝas ilin dolĉajn, plej ofte kun acera siropo.

 Referencoj 

 Vidu ankaŭ 
 Blino
 Flano
 Kaiserschmarrn
 Tortiljo
 Vaflo

 Eksteraj ligiloj 

 Palaĉinko recepto  de aŭstra ĉefkuiristo Bernhard 

775px